Държавен вестник, бр. 16, 2005 г., стр. 3

Б Р О Й  16
Д Ъ Р Ж А В Е Н   В Е С Т Н И К
С Т Р .  3
Съдебната власт защитава правата и закон-
ните интереси на гражданите, юридическите
лица и държавата (чл. 117 от Конституцията).
Тази защита се осъществява от конституцион-
но установените съдебни органи: ВКС, ВАС,
апелативни, окръжни, военни и районни съди-
лища. Върховният касационен съд наред с дру-
гите съдилища, посочени в чл. 119, ал. 1 от
Конституцията, осъществява правораздавател-
на функция, която е основна функция на съ-
дебната власт. На ВКС в съответствие с място-
то, което заема в йерархията на съдилищата, е
възложено и правомощието да осъществява
върховен съдебен надзор за точното и еднакво
прилагане на законите от всички съдилища
(чл. 124 от Конституцията). Върховният адми-
нистративен съд осъществява върховен надзор
за точното и еднакво прилагане на законите в
административното правораздаване (чл. 125 от
Конституцията). В съответствие с определе-
нието по допустимостта на искането, постано-
вено от Коституционния съд по това дело, раз-
витите по-долу съображения засягат само тъл-
кувателното правомощие на ВКС.
В свои решения № 16 от 1998 г. по к.д. № 7/
98, № 27 от 1998 г. по к.д. № 20/98, № 9 от 2002 г.
по к.д. № 15/2002, № 6 от 2003 г. по к.д. № 23/
2002 и др. Конституционният съд, като обсъжда
чл. 119 и 124 от Конституцията, приема, че ком-
петентността на ВКС не се изчерпва с неговата
касационна функция, а му е възложено единст-
вено на него, наред с основната правораздава-
телна дейност, да осъществява правомощията
си по чл. 124 от Конституцията за точното и
еднакво прилагане на законите от всички съди-
лища и със своята тълкувателна дейност. Ос-
новният закон не задължава ВКС да осъщест-
вява контролно-отменителната си функция
върху всички съдебни актове. Това дава въз-
можност на законодателя да стеснява кръга на
тези актове, подлежащи на обжалване пред ВКС,
с което да облекчи съда от прекомерна натова-
реност с дела, за да може да осъществява тъл-
кувателното си правомощие по чл. 124 от Кон-
ституцията.
Общо формулираното правомощие на ВКС
да осъществява върховен съдебен надзор за
точното и еднакво прилагане на законите от
всички съдилища, в изпълнение на чл. 133 от
Конституцията, е дефинирано в чл. 41 и чл. 84,
ал. 1, т. 2 на Закона за съдебната власт (ЗСВ).
От значение за извършваното с това решение
тълкуване е, че това правомощие на ВКС е
форма за осъществяване на заложените в ос-
новния закон принципи на правовата държава
и на равенството на гражданите пред закона
(чл. 4 и чл. 6, ал. 2 от Конституцията).
В исторически план тълкувателното пра-
вомощие на ВКС не е създадено с Конститу-
цията от 1991 г., а е съществувало с подобно
съдържание в чл. 61 на Конституцията от
1947 г. и в чл. 132, ал. 1 на Конституцията от
1971 г. В Търновската конституция подобно
правомощие на върховния съдебен орган не е
било уредено, но е регламентирано в съдеб-
ните устройствени закони от 1889 и 1934 г.
Посоченото в искането, предмет на това дело,
двояко тълкуване на чл. 124 от Конституция-
та става актуално след въвеждането на три-
инстанционното производство и законовата
уредба някои категории съдебни спорове да
се разглеждат едноинстанционно или двуинс-
танционно (така Закона за уреждане на ко-
лективните трудови спорове, ГПК, НПК, За-
кона за административните нарушения и на-
казания и др.). В тези случаи постановените
актове от окръжни или апелативни съдилища
са окончателни и не подлежат на касационен
контрол от ВКС.
Тълкуваният конституционен текст (чл. 124)
установява правомощие на ВКС за осъществя-
ване на върховен съдебен надзор за точното и
еднакво прилагане на законите от всички съди-
лища. Този върховен надзор се извършва чрез
инстанционната компетентност на съда, но с
по-голяма значимост чрез издаване на нарочни
актове за тълкуване на законите, които са за-
дължителни за съдилищата. Върховният каса-
ционен съд, както и ВАС са поставени на върха
на системата от съдилища, изброени в чл. 119,
ал. 1 от Конституцията. С оглед на мястото,
което заема в йерархията на съдилищата, само
на ВКС в съответната материя е възложено
правомощието за върховен надзор. Тази тълку-
вателна дейност не може да се извършва от друг
съд или да се възлага или прехвърля на друг
съд. Правомощието по чл. 124 създава условия
за прилагане и е гаранция за спазване на основ-
ните принципи, заложени в чл. 4 и чл. 6, ал. 2 на
Конституцията. Тази изключителност на пра-
вомощието и изпълняваните чрез него основни
конституционни принципи е основание да се
приеме, че за върховния съдебен орган същест-
вува конституционно задължение за осъщест-
вяване на върховния съдебен надзор.
В Конституцията и в обсъждания чл. 124 не
се съдържа ограничение на правомощието на
ВКС за върховен надзор. На първо място, над-
зорът следва да осигури точно и еднакво прила-
гане на законите. Употребата на съществител-
ното закон в множествено число и членуването
му в пълнота изяснява съдържанието му—всич-
ки закони без ограничение. Така очертан, об-
хватът на върховния надзор не допуска изклю-
чения по отношение на законите, които могат
да бъдат предмет на тълкуване по повод неточ-
но прилагане или различно интерпретиране в
практиката на съдилищата. Конституционни-
ят текст не съдържа и каквото и да е ограниче-
ние на върховния надзор спрямо всички закони
от инстанционната компетентност на ВКС. На
второ място, надзорът за точното и еднакво
прилагане на законите засяга всички съдили-
ща. Разпоредбата на чл. 124 от Конституцията
определя, че осъществяваният върховен надзор
от ВКС има за цел точното и еднакво прилага-